РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02/7-404-93/22

Датум; 26.07.2022.године

На основу члана 82.став 3.Закона о локалној самоуправи (“Службени гласник РС”, број: 97/16), члана 70., 88. И 89. Закона о јавним набавкама БиХ (“Службени гласник БиХ” број39/14), и приједлога Комисије за јавну набавку, Начелник Општине Угљевик,доноси сљедећу

***ОДЛУКУ***

***о избору најповољнијег понуђача***

Члан 1.

Прихвата се приједлог Комисије за избор најповољнијег понуђача у конкурентском поступку за набавку робе: набавка и уградња приступних рампи за особе са инвалидитетом за потребе објекта ЈУ “Центар за културу Филип Вишњић” Угљевик, и уговор се додјељује понуђачу ПЗ „Корјени“ са п.о. Угљевик

Богутово Село, Мукат-Станковићи 153 за понуђену цијену у износу од 11.000,00 КМ без ПДВ-а, као најбоље оцијењену понуду.

Члан 2.

Приједлог уговора о набавци радова доставиће се на потпис изабраном понуђачу по протеку рока од 10 (десет) дана, рачунајући од дана када су сви понуђачи обавијештени о избору најповољније понуде.

Одабрани понуђач нијеје дужан да у року од 5 (пет) дана од дана пријема Одлуке о избору најповољнијег понуђача физички достави на протокол уговорног органа доказе тражене тачком 4.1. тендерске документације (Анекс 4), код надлежног органа за члан 45. Закона о јавним набавкама БиХ („Сл.гласник БиХ“, број 39/14).

Члан 3.

Ова Одлука ступа на снагу даном доношења и доставља се свим понуђачима који су учествовали у поступку јавне набавке, у складу са чланом 71.став 2. Закона о јавним набавкама.

Члан 4.

Ова Одлука ће се објавити на wеб-страници [www.opstinaugljevik.net](http://www.opstinaugljevik.net), истовремено с упућивањем понуђачима који су учествовали у поступку јавне набавке, у складу са чланом 70.став 6. Закона о јавним набавкама.

**О б р а з л о ж е њ е**

Поступак јавне набавке роба: набавка и уградња приступних рампи за особе са инвалидитетом за потребе објекта ЈУ “Центар за културу Филип Вишњић” Угљевик, покренут је Одлуком о приступању поступку јавне набавке роба број: 02/7-404-93/22 од 24.06.2022.године.

Јавна набавка је спроведена путем конкурентског захтјева за доставу понуда.

Број обавјештења: 894-7-1-54-3-53/22 од 24.06.2022..године.

Позив за конкурентски захтјев је упућен следећим добављачима:

1.Д.О.О. „МЕПЛАСТ“ Бијељина,

2. ПЗ „Корјени“ са п.о. Угљевик и

3.Д.О.О. „Техно-систем“ Бијељина

Комисија за јавну набавку именована је Рјешењем број: 02-404-93/22 од 04.07.2022.године.

Комисија је дана 26.07.2022.године доставила Записник о прегледу и оцјени понуда број 02/7-404-93/22 од 26.04.2022.године са препоруком о избору најповољнијег понуђача.

Комисија је извршила преглед и оцјену квалификованости понуђача, о чему је сачинила одговарајуће записнике, у којима је утврђено сљедеће:

-да је укупан број пристиглих понуда 1 (једна),

-да је благовремено запримљена 1 (једна) понуда,

-да нема неблаговремено запримљених понуда.

-да је понуду доставио следећи понуђачи:

1 ПЗ „Корјени“ са п.о. Угљевик.

Комисија је даље записнички утврдила да понуда понуђача ПЗ „Корјени“ са п.о. Угљевик јеприхватљива према облику, садржају и потпуности.

Понуђач ПЗ „Корјени“ са п.о. Угљевик је квалификовани понуђач са прихватљивом понудом.

Понуда испуњава захтјеве у погледу описа предмета набавке и техничке спецификације, достављени су сви тражени докази прописани тендерском документацијом, на прописан начин.

Комисија је примјењујући критериј за додјелу уговора из тачке 5.8. Тендерске документације „најнижа цијена прихватљиве понуде“ а у складу са Закључком из тачке 20. Записника о прегледу и оцјени понуда број 02/7-404-93/22 од 26.07.2022. године а како слиједи сачинила ранг листу:

|  |  |  |  |
| --- | --- | --- | --- |
| Назив / име понуђача | Цијена без ПДВ-а | Попуст | Цијена са попустом без ПДВ-а |
| ПЗ „Корјени“ са п.о. Угљевик | 11.000,00 КМ | - | 11.000,00 КМ |

 Комисија за јавну набавку у конкурентском поступку за јавну набавку роба набавка и уградња приступних рампи за особе са инвалидитетом за потребе објекта ЈУ “Центар за културу Филип Вишњић” Угљевик, именована Рјешењем Начелника Општине 02/7-404-93/22 од 04.07.2022, предложила је да се Уговор о набавци роба додјели понуђачу :ПЗ „Корјени“ са п.о. Угљевик јер предметна понуда је понуда са најнижом цијеном, одговарајућа и достављена од стране квалификованог понуђача.

Уговорни орган је прихватио у цјелости приједлог Комисије за јавну набавку.

Из наведених разлога, примјеном одредби члана 64.став 1. тачка б. Закона о јавним набавкама БиХ (Службени гласник БиХ 39/14) и тачке 5.8.тендерске документације, одлучено је као у члану 1. ове Одлуке.

**ПРАВНА ПОУКА:**

Против ове одлуке може се изјавити жалба најкасније у року од 5 (пет) дана од дана пријема ове одлуке. Жалба се подноси путем овог уговорног органа у довољном броју примјерака, а који не може бити мањи од три, како би могла бити уручена изабраном понуђачу, као и другим странкама у поступку, директно на протокол уговорног органа у шалтер салу Општинске управе Општине Угљевик или препорученом пошиљком.

У прилогу ове одлуке достављамо:

-Записник о прегледу и оцјени понуда,

Одсјек за јавне набавке,

 инвестиције и надзор НАЧЕЛНИК ОПШТИНЕ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Мирослав Мирковић,дипл.инж. Василије Перић, дипл.ецц.

Достављено:

 1.свим учесницима у поступку,

 2.у спис и

 3.Одсјеку за послове скупштине и људске ресурсе на објаву.-